“Noi am ajuns sclavii lor”, au izbucnit doi medici la adresa managementului Spitalului Județean Suceava, în noiembrie 2019.

Era în plină campanie electorală și Gheorghe Flutur juca un rol important în PNL, iar managerul Rîmbu era vehiculat pentru postul de ministru al sănătății.

Președintele Klaus Iohannis îi acordase Spitalului din Suceava, în aprilie 2019, Ordinul “Meritul Sanitar” în grad de Cavaler. Iar apoi, în toamna aceluiași an, președintele lăudase managementul spitalului chiar într-o vizită la Suceava.



În contrasens cu versiunea oficială, cei doi medici, Nicoleta Boldeanu și chirurgul Anatoli Burlacioc, au apărut în noiembrie 2019 în fața bolnavilor, majoritatea femei și bărbați vârstnici, și le-au povestit ce se se întâmplă în spital.

Cei doi medici, Anatoli Burlacioc și Nicoleta Boldeanu

Medicii au vorbit despre “valeții” managerului Rîmbu și l-au nominalizat pe directorul medical Macovei, cel care, mai apoi, în plină epidemie COVID-19 avea să opereze, deși tocmai fusese testat pentru coronavirus.

Mai apoi, directorul Macovei avea să cheme tot personalul medical, pe cei pozitivi și negativi de-a valma, punându-i pe toți în aceeași încăpere.



Recomandări Român din Italia, șocat de modul în care a început școala în Peninsulă: „E lipsă de profesori. Manuale nu prea sunt. Ore se fac puține. La grădiniță, cursurile se țin afară”

“Medalie cumpărată de Flutur de la Iohannis”

“Suntem înjosiți, e o dictatură dusă la extem”, a spus Nicoleta Boldeanu încă din noiembrie 2019. “Da, suntem doar doi care vorbim din câți medici există în spital”, a explicat, calm, chirurgul Anatoli Burlacioc, către bolnavi. “A mai ieșit Urgența, acum ceva vreme”, l-a completat Boldeanu. “Și TESA e înspăimântată”.

“Spitalul ăsta, domnilor, e transformat în afacere. A lui Flutur, a lui Rîmbu și alții. Afacere de partid”, a continuat chirurgul Burlacioc.

Imaginile arată aproximativ 20 de bolnavi și rude, câțiva în bastoane, unii părând că vin din zonele rurale, care îi ascultă pe medici.



E o mafie de nu se mai poate. Și acum Rîmbu crede că dacă a primit o medalie de la Iohannis… Pe care s-a dus Flutur și a cumpărat-o. Aia-i medalie meritată? Noi muncim

Nicoleta Boldeanu, șefă secție, Spitalul Județean Suceava, noiembrie 2019:

Paza i-a dat afară pe oameni

“Rîmbu își bate joc de medici. «Nu mă las până nu vă îngenunchiez, măi medicilor». Auzi expresie la el: «până nu vă îngenunchiez»”, au relatat pacienților cei doi medici.

Recomandări Ioana Petrescu, fost ministru de finanțe: “Dacă ar fi să dau un sfat, aș încuraja cât mai multe femei să intre în politică, să intre în administrația publică, acest sacrificiu merită” (II)

“Nu e betadină în spital, dar bine că este fântâna arteziană”, le-a mai zis chirurgul Anatoli Burlacioc oamenilor strânși în jurul lor.



La un moment dat, pe parcursul discuției, a apărut paza, care le-a cerut pacienților care asistau la izbucnirea medicilor să iasă din spital. “Dar eu am plătit pentru holul ăsta”, a ripostat unul dintre sucevenii care vorbeau cu cei doi medici.

Ieri, după drama de la Suceava și deschiderea dosarului penal, președintele Iohannis a retras spitalului Ordinul “Meritul Sanitar” în grad de cavaler “având în vedere gravele deficiențe în activitate constatate în perioada stării de urgență provocate de pandemia de COVID-19”.



Citeşte şi:

LIVE UPDATE | Coronavirus în România: 312 de noi infectări în ultimele 24 de ore

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH Margherita de la Clejani NU mai scapă de închisoare! Detalii șoc din anchetă: câți ani poate sta după gratii pentru ce a făcut ieri

HOROSCOP Horoscop 17 septembrie 2020. Leii se pot considera un model pentru cei din jur, mai ales cei care îi cunosc bine

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect